***ΕΝΑΡΞΗ ΗΛΕΚΤΡΟΝΙΚΗΣ ΥΠΟΒΟΛΗΣ ΑΙΤΗΣΕΩΝ στην ΕΕΤΑΑ για τους***[***Παιδικούς Σταθμούς***](https://www.dikaiologitika.gr/site/tag/%CF%80%CE%B1%CE%B9%CE%B4%CE%B9%CE%BA%CE%BF%CE%B9%20%CF%83%CF%84%CE%B1%CE%B8%CE%BC%CE%BF%CE%B9)***, τα ΚΔΑΠ και τα ΚΔΑΠΑμεΑ, περιόδου 2023 - 2024 με ΕΣΠΑ***

Σας γνωρίζουμε ότι αρχίζει την **Τρίτη  20 Ιουνίου 2023 και ολοκληρώνεται στις 11 Ιουλίου 2023,** η υποβολή των αιτήσεων για τη συμμετοχή των ενδιαφερόμενων στο Πρόγραμμα της Δράσης «Προώθηση και υποστήριξη παιδιών για την ένταξή τους στην προσχολική εκπαίδευση καθώς και για τη πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης» περιόδου 2023-2024.

Το Ν.Π.Δ.Δ. «Η ΜΗΚΩΝΗ» του Δήμου Σικυωνίων συμμετέχει και την σχολική χρονιά 2023-2024 στο πρόγραμμα της Ε.Ε.Τ.Α.Α. «*Προώθηση και υποστήριξη παιδιών για την ένταξή τους στην προσχολική εκπαίδευση καθώς και για τη πρόσβαση παιδιών σχολικής ηλικίας, εφήβων και ατόμων με αναπηρία, σε υπηρεσίες δημιουργικής απασχόλησης»* περιόδου 2023-2024 παρέχοντας θέσεις σε δικαιούχους vouchers (αξίες τοποθέτησης) για τη δωρεάν φιλοξενία παιδιών, για τις δομές του :

**ΠΑΡΑΡΤΗΜΑ Α΄ΒΡΕΦΟΝΗΠΙΑΚΟΥ ΣΤΑΘΜΟΥ ΚΙΑΤΟΥ**

* Παροχή θέσεων φροντίδας βρεφών από 18 μηνών έως 2,5 ετών

 και νηπίων από 2,5 ετών έως την ηλικία εγγραφής τους στην υποχρεωτική εκπαίδευση, όπως αυτή ορίζεται από το εκάστοτε ισχύον θεσμικό πλαίσιο.

**&**

**1ο Κ.Δ.Α.Π ΜΗΚΩΝΗ**

* Παροχή θέσεων δημιουργικής απασχόλησης παιδιών από 5 έως 12 ετών και παιδιών με ελαφράς μορφής κινητικές ή αισθητηριακές αναπηρίες.

**Οι Αιτήσεις και τα δικαιολογητικά συμμετοχής θα μπορούν να υποβάλλονται μόνο ηλεκτρονικά μέσω της ειδικής εφαρμογής στην ιστοσελίδα της ΕΕΤΑΑ ΑΕ,**[**www.eetaa.gr - paidikoi.eetaa.gr**](https://www.eetaa.gr/)**, από 20/6/2023 - 11/7/2023, με βάση το τελευταίο ψηφίο του ΑΦΜ του/της εκάστοτε Αιτούντα / Αιτούσας, ως ακολούθως:**

* **20/6/2023 – 22/6/2023 για τα ΑΦΜ που λήγουν σε 0, 1, 2.**
* **23/6/2023 – 25/6/2023 για τα ΑΦΜ που λήγουν σε 3, 4, 5.**
* **26/6/2023 – 29/6/2023 για τα ΑΦΜ που λήγουν σε 6, 7, 8, 9.**
* **30/6/2023 – 11/7/2023 για όλα τα ΑΦΜ.**

Για την είσοδο στην ηλεκτρονική εφαρμογή είναι απαραίτητη η κατοχή των κωδικών Taxisnet αποκλειστικά της/του αιτούσας/ντα.

Η πλειοψηφία των στοιχείων που απαιτούνται θα αντληθούν αυτόματα, από διεπαφές με τα Πληροφοριακά Συστήματα, μέσω του Κέντρου Διαλειτουργικότητας του Υπουργείου Ψηφιακής Διακυβέρνησης.

**Δικαίωμα συμμετοχής έχουν όλοι οι γονείς ή τα πρόσωπα που έχουν τη γονική μέριμνα ή την επιμέλεια, ανάδοχοι γονείς, επίτροποι ή συμπαραστάτες,  νόμιμοι εκπρόσωποι βρεφών και παιδιών προσχολικής και σχολικής ηλικίας, παιδιών, εφήβων και ατόμων με αναπηρία, που επιθυμούν τη φιλοξενία των παιδιών τους, σε δομές αντίστοιχες με την ηλικία τους.**

Η «αξία τοποθέτησης» ([voucher](https://www.protothema.gr/economy/article/1143283/koinonikos-tourismos-anartithikan-oi-prosorinoi-pinakes-me-tous-dikaiouhous/%22%20%5Ct%20%22_blank)) καλύπτει όλες τις υπηρεσίες που οι Δομές μας είναι υποχρεωμένες να παρέχουν κατ’ ελάχιστο. Η δράση υλοποιείται μέσα από ετήσιο κύκλο πρόσκλησης που αντιστοιχεί σε ένα σχολικό έτος, μέγιστης διάρκειας 11 μηνών, δηλαδή από την 1η Σεπτεμβρίου 2023 έως την 31η Ιουλίου του 2024, όση και η μέγιστη διάρκεια ισχύος της «αξίας τοποθέτησης» για τους επιλεγόμενους.

Ο τρόπος κι η διαδικασία υποβολής και ολοκλήρωσης της ηλεκτρονικής υποβολής της αίτησης καθώς και οι τεχνικές λεπτομέρειες για την άντληση ή την επαλήθευση των απαιτούμενων στοιχείων, περιγράφονται στην Πρόσκληση Εκδήλωσης Ενδιαφέροντος και στις σχετικές οδηγίες που θα αναρτηθούν στην ιστοσελίδα της ΕΕΤΑΑ.

### Περαιτέρω πληροφορίες θα παρέχονται από την [ΕΕΤΑΑ](https://www.dikaiologitika.gr/site/tag/%CE%95%CE%95%CE%A4%CE%91%CE%91) Τηλεφωνικά Κέντρα Αθήνα: 213-1320600 & 210-5214600,  Ομάδα Τεχνικής Υποστήριξης  (helpdesk) : e-mail: helpdesk@eetaa.gr

**Οι ενδιαφερόμενοι μπορούν αντίστοιχα να λαμβάνουν πληροφορίες από το Τμήμα Παιδικής Φροντίδας, Παιδείας & Δ.Β.Μ. του Ν.Π.Δ.Δ. « Η ΜΗΚΩΝΗ» στο τηλ.:2742021921 (εσωτ.2) κα. Αγγελική Πάγκα.**